สวัสดีค่ะ มีอาการปวดท้องรุนแรงเหมือนปวดตอนเป็นประจำเดือนแต่ยังไม่ได้เป็นค่ะ และอีก 2 อาทิตย์กว่าจะเป็น ซึ่งไม่เคยเป็นแบบนี้มาก่อนเลย ปวดมากๆ ตอนนี้อาการปวดนั้นหายไปแล้ว แต่ยังแอบปวดหนึบๆ หน่วงๆ ที่ท้องบางครั้ง กังวลใจว่าจะเป็นโรคร้ายอะไรรึเปล่า แล้วเดือนนี้เปลี่ยนยาคุม หรือว่าจะเป็นผลจากการเปลี่ยนยาคุมคะ
สวัสดีค่ะ การวินิจฉัยที่เป็นไปได้-หากปวดลักษณะคล้ายประจำเดือน อาจเป็นปวดที่เกิดจากการบีบตัวของมดลูก ซึ่งอาจเกิดได้ในภาวะแท้ง ท้องนอกมดลูก แต่มักมีเลือดอออกผิดปกติทางช่องคลอดร่วมด้วย อีกทั้งถ้ารับประทานยาคุมอยู่สม่ำเสมอ มีโอกาสตั้งครรภ์น้อย-ปวดจากกล้ามเนื้อหน้าท้องอักเสบ มักสัมพันธ์กับการใช้งาน กดเจ็บ-ปวดจากกระเพาะปัสสาวะหรือกรวยไตอักเสบ อาจมีปัสสาวะแสบขัด-ปวดจากทางเดินอาหารอักเสบ เช่นลำไส้อักเสบ อาหารเป็นพิษ อาจมีท้องเสีย คลื่นไส้การรับประทานยาคุมอาจทำให้มีผลข้างเคียงเช่น มีเลือดไหลก่อนรอบประจำเดือน เกิดอาการปวดหัว คลื่นไส้วิงเวียน ปวดหน้าอก อารมณ์แปรปรวน ทำให้ความดันโลหิตเพิ่มสูงขึ้นได้ เพิ่มความเสี่ยงปัญหาสุขภาพบางอย่าง เช่น การเกิดลิ่มเลือดอุดตัน มะเร็งเต้านม มีสิว น้ำหนักตัวเพิ่มขึ้น คัดตึงหน้าอก ปวดท้อง คลื่นไส้อาเจียน เป็นต้น แต่อย่างไรก็ตามอาการปวดท้องจากยาคุมกำเนิดไม่ควรเป็นรุนแรงค่ะแนะนำสังเกตอาการถ้ายังปวดท้องมากขึ้นเรื่อยๆ มีอาการผิดปกติเช่นเลือดออกจากช่องคลอด ถ่ายเหลว ปัสสาวะแสบขัด มีไข้ ควรปรึกษาแพทย์เพื่อหาสาเหตุที่เป็นไปได้อื่นๆนอกจากผลข้างเคียงของยาคุมกำเนิดการดูแลตัวเองเบื้องต้น งดการมีเพศสัมพันธ์ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวด งดยกของหนัก พักผ่อน